tomron87/hebrew-wikipedia-sentences-corpus huggingface dataset:
עם הזמן הפכו בני האדם יותר ויותר תלויים בקופים, עד שבסופו של דבר הפכו עצלנים ומנוונים, והקופים הצליחו להשתלט על הכוכב.
בעקבות כך, בני האדם הפכו למין הנחות והפרימיטיבי בכוכב.
בעוד שחלק מהקופים דוחים את הראיות, אחרים - בפרט, מדען אורנגאוטן בשם דוקטור זאיוס - לוקחים את המידע החדש כסימן לכך שבני האדם הם איום ממשי לגזע הקופים ומשום כך הוא מאמין כי יש לפעול להשמדתם.
אוּליס מגלה מזימה זו בזמן ומצליח לחמוק מהכוכב יחד עם אשתו הטרייה ובנם התינוק, והם חוזרים לכדור הארץ באמצעות ספינת החלל של הפרופסור.
בדומה למסע הראשון, מסע השיבה לכדור הארץ האורך מספר מאות שנים, אורך רק מספר שנים בעיני נוסעי ספינת החלל.
אוּליס מגיע לבסוף לכדור הארץ כ-700 שנים לאחר שעזב את כדור הארץ במקור.
הוא נוחת מחוץ לגבולות פריז.
כשהוא יוצא מהספינה, הוא מגלה כי כדור הארץ נשלט כעת על ידי קופים, בדומה לכוכב ממנו ברח.
אוּליס עוזב באופן מיידי את כדור הארץ בספינה, כותב את קורותיו, שם אותם בתוך בקבוק, ושולח את הבקבוק לחלל החיצון בתקווה שביום מן הימים יימצא.
בנקודה זו מסתיימת ההודעה המקורית ממנה החל הסיפור.
בשלב זה של העלילה, אנו מגלים כי ג'ין ופיליס שמצאו את הבקבוק הם למעשה זוג שימפנזות.
ג'ין ופיליס לא מקבלים את ההודעה כאמיתית, משום שבני אדם, לתפיסתם, לא יכולים להיות אינטליגנטיים.
הספר במהדורה העברית כולל גם שלושה סיפורים קצרים של רוברט שקלי:
וכן סיפור קצר של פרדריק בראון : הזירה
לאור ההצלחה הרבה של הספר, לאורך השנים, על בסיס הרעיון המקורי של הספר, הופקו מספר רב של סרטי קולנוע, סדרות טלוויזיה, רומנים נוספים, סדרות קומיקס ומשחקי וידאו.
"כוכב הקופים" (Planet of the Apes) - יצא לאקרנים בשנת 1968 - עלילת הסרט מבוססת באופן רופף על עלילת הרומן המקורי של פייר בול.
בסרט מככב השחקן צ'רלטון הסטון.
העיבוד הקולנועי נכתב במקור על ידי רוד סרלינג, אבל עבר שינויים רבים לפני שהעבודה עליו הסתיימה.
השינויים כללו בין השאר את שמות הדמויות והפיכת החברה של הקופים לפרימיטיבית, במקום החברה העתידנית בעלת המבנים והטכנולוגיה המתקדמים כפי שמתואר בספר.
"מתחת לכוכב הקופים" (Beneath the Planet of the Apes) - יצא לאקרנים בשנת 1970 - אסטרונאוט בשם ברנט, נשלח למשימת הצלה על מנת למצוא את צוות האסטרונאוטים שנעלם במהלך הסרט הראשון.
לאחר שהוא נוחת על כוכב הלכת הוא מגיע לעיר תת-קרקעית שמשמשת כמקום המסתור של בני האנוש מפני צבא הקופים המתכננים לתקוף ולהשמיד את בני אדם.
"הבריחה מכוכב הקופים" (Escape from the Planet of the Apes) - יצא לאקרנים בשנת 1971 - קורנליוס וזירָה, זוג הקופים המדענים מתוך שני הסרטים הראשונים, נמלטים מהכוכב שלהם באותה החללית ששימשה את טיילור בסרט הראשון וחוזרים בזמן למאה ה-20 ללוס אנג'לס.
שם הם מתקבלים בהתחלה בהתעניינות רבה, אך במהרה הם נרדפים באופן דומה לאופן בו טיילור נרדף בכוכב הקופים בסרט הראשון.
בהמשך, קורנליוס וזירָה לומדים מה יהיה רצף האירועים שמוביל ליצירת עולמם.
"כיבוש כוכב הקופים" (Conquest of the Planet of the Apes) - יצא לאקרנים בשנת 1972 - בעקבות מחלה קטלנית שחיסלה את כל החתולים והכלבים בכדור הארץ, הקופים משמשים כעת כחיות המחמד העיקריים של בני האדם, שמתייחסים אליהם כעבדים.
קוף אינליגנטי בשם סיזר (בנם של קורנליוס וזירָה) מוביל את המרד בבני האנוש למען הפסקת הדיכוי של הקופים בכדור הארץ.
על סיפור זה מבוססת באופן רופף סדרת סרטי כוכב הקופים העכשיווית
"המלחמה על כוכב הקופים" (Battle for the Planet of the Apes) - יצא לאקרנים בשנת 1973 - לאחר שכבשו את כדור הארץ מידי בני האנוש, סיזר צריך כעת לוודא כי השלום בין בני האדם לבין הקופים ישמר.
גנרל גורילה בשם אלדו רואה את הדברים באופן שונה ומנסה לגרום למלחמת אזרחים בקרב הקופים.
בינתיים, בני האנוש הנותרים שומעים על עיקר הקופים ומחליטים להתארגן ולהחזיר לעצמם את השליטה בכדור הארץ.
"כוכב הקופים" (Planet of the Apes) - יצא לאקרנים בשנת 2001 - גרסה קולנועית מחודשת לסרט המקורי משנת 1968 בבימויו של טים ברטון.
בסרט מככב השחקן מארק וולברג.
אסטרונאוט בשם ליאו דוידסון עובר בטעות דרך חור תולעת שמוביל אותו אל כוכב לכת בו הקופים הם השולטים בכוכב, בעוד הגזע האנושי משמש כעבדים שלהם.
ליאו נלכד על ידי הקופים ומוחזק בשבי בתוך כלוב יחד עם בני אדם נוספים.
בעזרתה של שימפנזה בשם ארי (הלנה בונהם קרטר) וקבוצת בני אנוש, ליאו מוביל את המאבק של בני האנוש נגד צבא הקופים.
"כוכב הקופים: המרד" (Rise of the Planet of the Apes) - יצא לאקרנים בשנת 2011 - פריקוול לסדרה המקורית, עלילת הסרט מתרחשת בסן פרנסיסקו של ימינו.
ד"ר וויל רודמן (מגולם על ידי ג'יימס פרנקו), הוא מדען צעיר אשר מנסה לפתח תרופה לאלצהיימר באמצעות עריכת ניסויים גנטיים על קופים, בהם שימפנזה אותו הוא מכנה סיזר (מגולם באמצעות טכנולוגיית לכידת תנועה על ידי אנדי סירקיס).
התרופה יוצרת בהמשך זן חדש של קופים בעלי אינטליגנציה יוצאת דופן.
"כוכב הקופים: השחר" (Dawn of the Planet of the Apes) - יצא לאקרנים בשנת 2014 - סרט המשך לסרט "כוכב הקופים: המרד", עלילת הסרט מתרחשת בסן פרנסיסקו העתידנית, עשור לאחר אירועי הסרט הקודם.
סיזר (מגולם באמצעות טכנולוגיית לכידת תנועה על ידי אנדי סירקיס), הוא מנהיג הקופים המוצא עצמו מתמודד מול מרד של מדענים אנושיים בראשותו של דרייפוס (בגילומו של גארי אולדמן).
"כוכב הקופים: המלחמה" (War of the Planet of the Apes) - יצא לאקרנים בשנת 2017 - סרט המשך לסרט "כוכב הקופים: השחר".
אנדי סירקיס שב לגלם את סיזר (באמצעות טכנולוגיית לכידת-תנועה), שמוצא עצמו במלחמה נגד חיילים בני אנוש שהכריזו מלחמה על ידי הקופים.
"כוכב הקופים: ממלכה חדשה" (Kingdom of the Planet of the Apes) - יצא לאקרנים בשנת 2024 - סרט המשך לסרט "כוכב הקופים: המלחמה".
מתרחש זמן לאחר אירועי הסרט.
גיבור הסרט הוא שימפנזה, מצאצאיו של סיזר, שנאבק באומת הקופים ובדיכוי המתמשך של בני האדם, פוגש בת אדם בעלת תכונות יוצאות דופן ושעליו להגן עליה.
בשנות השבעים הופקו גם שתי סדרות בטלוויזיה - בשנת 1974 הופקה סדרת לייב אקשן ובשנת 1975 הופקה סדרת אנימציה לילדים.
לאורך השנים הופקו מספר סדרות קומיקס שהרחיבו את העלילה המקורית.
בשנת 2001 יצא לשווקים משחק מחשב של "כוכב הקופים" מחברת Ubi Soft.
עלילת המשחק התמקדה במאבק של הגיבור הראשי, יוליסס להגן על בני האנוש.
בעולם המוצג במשחק זה כל בני האדם והקופים מסוגלים לדבר והטכנולוגיה המוצגת מתקדמת בהרבה מזו שהוצגה בסרטי "כוכב הקופים" (מחשבים, אקדחי לייזר, וכו').
בשנת 2001 יצא לשווקים גם משחק מחשב של "כוכב הקופים" מחברת Torus Games, שהופץ על ידי Ubi Soft עבור פלטפורמות ה-Game Boy Advance ו-Game Boy Color.
בשנת 2002 יצא לשווקים משחק מחשב של "כוכב הקופים" מחברת Visiware שהופץ על ידי Ubi Soft עבור פלטפורמת הפלייסטיישן.
"כוכב הקופים" - תרגם מצרפתית מוטי לבון, הוצאת "ספרות יפה", 2013
הודו הבריטית (אשר נודעה גם בשם האימפריה ההודית) הניפה מספר דגלים אשר שילבו את דגל הממלכה המאוחדת כדגלה.
דגל כוכב הודו היה הדגל אשר היה בשימוש רשמי כדגל האימפריה.
הדגל היה דגל הממלכה המאוחדת המושחת בכוכב הודו או נס אדום או כחול אשר הושחתו גם כן בכוכב.
בעוד שהנס הכחול שימש למטרות צבאיות וימיות, שימש הנס האדום ליצוגה של הודו במרבית האירועים הבינלאומיים.
הסמל כוכב הודו היה כוכב וסביבו המילים "אור גן-העדן מדריכנו" , סיסמתו של מסדר כוכב הודו, סביבו ושימש כסיכה ההרלדית של המסדר.
דגל כוכב הודו הוחלף בטירנגה (הטריקולור ההודי) לאחר קבלת עצמאותה של הודו מהממלכה המאוחדת ב-15 באוגוסט 1947.
הדגל אשר שימש ליצוגה של הודו באירועים בינלאומיים.
נס אדום מושחת בכוכב הודו הדגל הימי של הודו הבריטית.
נס כחול מושחת בכוכב הודו דגל המושל הכללי של הודו.
דגל הממלכה המאוחדת מושחת בכוכב הודו ובכתר האימפריאלי של הודו
כוכב הלענה הוא גרם שמימי המתואר בספר ההתגלות (חזון יוחנן) בברית החדשה.
הביטוי מופיע בפרק ח' בספר ההתגלות, כחלק ממסע ההרס שנופל על העולם כחלק מהאפוקליפסה:
בספר ההתגלות מסופר כי אלוהים מזמן אליו שבעה מלאכים עם שופרות בידם.
לאחר שנשמעת תקיעת השופר הראשונה, ברד, אש ודם יורדים על הארץ, ושליש משטחו, עציו וכל הירק מתכלים.
כשנשמעת תקיעת השופר השנייה, הרים בוערים נופלים אל תוך הים, ושליש מהמים הופכים לדם ושליש מהדגה ומהספינות נהרסות.
כשנשמעת תקיעת השופר השלישית, נופל כוכב הלענה על שליש מהמעיינות והנהרות, מרעיל אותם ואת האנשים ששתו מהם.
יש פרשנים מייחסים את כוכב הלענה למטאורואיד שיפגע בכדור הארץ באחרית הימים ויגרום לאסון סביבתי.
אחרים רואים ב"כוכב לענה" כמטאפורה, המסמלת את המרירות (תכונה המיוחסת לצמח הלענה) שתיפול על האנשים לאחר נפילתו.
פרשנים אחרים טוענים שמדובר בנבואה שכבר התרחשה בעבר.
יש הרואים בפלישת צבאו של אטילה ההוני כהתגשמותה.
אחרים טענו שאסון צ'רנוביל הוא התגשמות הנבואה.
הסופר הפולני צ'סלב מילוש פרסם ספר שירים הנקרא כוכב הלענה, אשר תורגם לעברית על ידי דוד וינפלד.
לואיס, מכתבי סקרוטייפ נקראת בשם Wormwood אחת הדמויות הראשיות – שד מתלמד, אשר הוצב בתפקיד מפתה של בן אנוש בתקופת מלחמת העולם הראשונה.
להקת המטאל הגותי טריסטניה כתבה שיר אפוקליפטי בשם "Wormwood" המופיע באלבומה השלישי World of Glass.
השיר נפתח בציטוט בלטינית מספר חזון יחנן המופיע בתחילת ערך זה.
כוכב הכסף הוא העיטור הצבאי השלישי בחשיבותו המוענק על גבורה אל מול פני האויב לחבר בכוחות המזוינים של ארצות הברית.
כוכב הכסף מוענק על גבורה אל מול פני האויב בנסיבות אשר אינן מצדיקות הענקת אחד מצלבי השירות (צלב השירות המצוין, צלב הצי, צלב משמר החופים או צלב חיל האוויר), העיטור השני בחשיבותו, או את מדליית הכבוד, העיטור הגבוה ביותר.
את הכוכב ניתן להעניק לכל אדם אשר שירת בכוחות המזוינים והצטיין בשעת קרב באחת משלוש הנסיבות הבאות:
בשעת פעולה אל מול אויב של ארצות הברית
בשעת פעולה צבאית כנגד כוח צבאי זר
בשעת שירות תחת כוח ידידותי זר בשעת פעולה מזוינת כנגד כוח זר בעת שארצות הברית לא הייתה שרויה בסכסוך עמו
בשונה מצלבי השירות, הגבורה אותה נדרש החייל להציג על מנת לזכות בכוכב הכסף נמוכה יותר, והמעוטרים לא צריכים להיות תחת נטל אחריות גבוהה.
לרוב טייסי חיל האוויר עומדים בקריטריונים לקבלת הכוכב עם הגיעם לדרגת אייס (לרשותו רשומות חמש הפלות ודאיות) שכן הדבר אומר כי הטייס סיכן את חייו מספר רב של פעמים בתנאי קרב על מנת לנצח את אויבו.
כוכב הארד הוא עיטור צבאי המוענק לחברי הכוחות המזוינים של ארצות הברית בגין גילויי אומץ, גבורה או שירות ראוי לשבח.
זהו העיטור הרביעי בחשיבותו מקרב העיטורים המוענקים בגין אומץ לב (כשהוא מוענק עם סימן V לסימון אומץ לב) והתשיעי בחשיבותו בסדר הקדימויות של עיטורי הכוחות המזוינים של ארצות הברית.
מדליית הארד נוסדה ב-4 בפברואר 1944 על מנת לעטר את חברי הכוחות המזוינים של ארצות הברית אשר
כוכב המלקות הוא רומן מדע בדיוני מאת פרנק הרברט, שיצא לאור בשנת 1970. הספר מהווה חלק בסדרת "יקום התבוניות המאוחדות" של הרברט.
עלילת הספר עוסקת בניסיונו של סוכן לשכת הפיגוע ג'ורי אקס מקי לפתור את התעלומה העומדת מאחורי תופעה של התקפי שיגעון תכופים התוקפים יצורים בעלי תודעה בכל רחבי היקום.
מקי מגלה לתדהמתו כי כל היקום התבוני עומד בפני חורבן, העומד להתרחש עקב פעולה מכוונת של פושעים.
מקי פותח במירוץ נואש נגד הזמן על מנת לעצור את הפושעים ולהציל את כל הגזעים התבוניים מכליה.
קלבנים - הקלבנים הם למעשה הכוכבים אותם אנו רואים.
לקלבנים אינטליגנציה והם המאפשרים את התנועה הבין-כוכבית, אך התקשורת איתם מסובכת מאוד.
טפריסיוטים - חייזרים דמויי עץ המסוגלים לנהל תקשורת טלפתית על פני מרחבים לא מוגבלים.
חיים בשלשות בהן שני זכרים ונקבה שמתחלפות מדי פעם.
הריגה של וריב מאלצת את כל הוריבים להרוג את הפוגע, אך הוריבים הם יצורים מאוד שקולים.
פאן-ספקי - חייזרים היכולים לשנות את צורתם כך שידמו לכל גזע תבוני אחר.
פלאנקי - יצורים דמויי צב בעלי אינטליגנציה נמוכה אך כח רב ונטיה לאלימות.
ג'ורי אקס מקי - גיבור הסדרה כולה, מקי הוא אדם, סוכן של לשכת החבלה או לשכת הפיגוע.
משימתו היא לגלות את מקור ההתקפים ולאחר מכן לעצור את המשך תהליך החורבן.
פאני מיי - קלבן, קורבן להתקפת פושעים.
מותה הממשש ובא מאיים להביא קץ על מרבית בעלי התבונה.
אליקינו פורוניאו - אדם, סוכן הלשכה על כוכב הלכת "לבביות", שם נוצר הקשר עם פאני מיי.
מליס אבנת - אישה, עשירה מופלגת אך חולת נפש.
נפוליאון בילדון - פאן ספקי, מנהל לשכת החבלה.
כיאו - פאן ספקי עריק ומאהבה של אבנת.
טולוק - וריב, מדען בלשכת החבלה.
הספר תורגם לעברית על ידי המתרגמת שלומית קדם, וראה אור בהוצאת רמדור - אורי שלגי, תל אביב, 1980.
כוכב הקופים: המרד הוא סרט קולנוע אמריקאי המשתייך לסוגת המדע בדיוני, בבימויו של רופרט ויאט.
הסרט יצא לאקרנים בארצות הברית וקנדה ב-5 באוגוסט 2011. זהו הסרט השביעי בסדרת סרטי "כוכב הקופים".
עלילת הסרט מתרחשת בסן פרנסיסקו של ימינו.
ד"ר ויל רודמן (מגולם על ידי ג'יימס פרנקו), הוא מדען צעיר אשר מנסה לפתח תרופה למחלת אלצהיימר באמצעות עריכת ניסויים גנטיים על קופים, בהם שימפנזה אותו הוא מכנה סיזר (סיזר מגולם באמצעות טכנולוגיית לכידת-תנועה על ידי אנדי סירקיס).
הניסוי יוצא מכלל שליטה לאחר שסיזר משתחרר מהכלוב שלו, מפיץ את התרופה בקרב הקופים האחרים ומוביל אותם להתאגד ולמרוד בשלטון בני האנוש.
הסרט, אשר מבוסס במקור על הספר "כוכב הקופים" מאת פייר בול, אינו סרט המשך לקודמו משנת 2001 "כוכב הקופים" בבימויו של טים ברטון, אלא אתחול מחודש אשר מהווה למעשה פריקוול לסרט הראשון בסדרת סרטי "כוכב הקופים" המקורית.
ויל רודמן הוא מדען אשר מנסה למצוא תרופה למחלת אלצהיימר, ולכן הוא מפתח תרופת רטרו-וירוס הנקראת ALZ-112. התרופה יוצרת שינוי גדול אצל השימפנזות עליהן רודמן מבצע ניסויים, וגורם להן להפוך לחכמים בצורה אנושית.
לאחר שאחת מהשימפנזות משתחררת ותוקפת את המדענים, בגלל שהיא מאמינה שהם רוצים לפגוע בתינוקה, היא נורית למוות על ידי מאבטחים, ותינוקה נותר יתום.
הבוס של רודמן, ג'ייקובס, פוקד עליו לבטל את הפרויקט ולהרוג את שאר השימפנזות.
רודמן מרחם על התינוק ולוקח אותו לביתו.
אביו של רודמן, צ'ארלס (בגילומו של ג'ון לית'גו), חולה במחלת אלצהיימר, וזו גם הסיבה שרודמן כה נחוש למצוא תרופה למחלה.
רודמן ואביו מחליטים לגדל את הקוף וקוראים לו "סיזר", על שם המחזה "יוליוס קיסר" אותו קורא האב.
רודמן מגלה כי מאחר שאמו של סיזר עברה מספר טיפולים מהתרופה, תכונותיה עברו באופן גנטי לסיזר, וכך גם הוא זכה לאינטליגנציה גבוהה.
ואכן, סיזר גדל להיות קוף-אדם חכם בצורה בלתי רגילה, כמעט ברמה אנושית.
לאחר שסיזר נפצע, רודמן לוקח אותו לטיפול אצל וטרינרית בשם קרולינה (פרידה פינטו).
לאחר שמצבו של אביו צ'ארלס מידרדר, רודמן מחליט לתת לו את התרופה.
בתחילה היא משפרת את מצבו באופן ניכר, אך בהמשך המחלה חוזרת בגלל שהמערכת החיסונית שלו דוחה את התרופה.
צ'ארלס נכנס למאבק עם שכנו, וסיזר מנסה להגן עליו ותוקף באלימות את השכן.
בעקבות תקרית זו, סיזר נשלח למתקן כליאה לקופים, המנוהל על ידי ג'ון לנדון (בריאן קוקס).
בנו של לנדון, דודג' (טום פלטון), שעובד במקום, מתעלל בקופים באכזריות.
שאר הקופים במתקן אינם מקבלים את סיזר, וחלק אפילו תוקפים אותו.
בשונה מהם, מוריס, קוף שהיה בעברו בקרקס ומבין שפת סימנים, מצליח לתקשר איתו באמצעותה.
החוויות הקשות במתקן משנות את סיזר.
בתחילה הוא מדוכדך, אך בהמשך הוא מגלה את יכולותיו לגרום לקופים לפעול בהנחייתו.
לאחר מספר שבועות במתקן, סיזר מתחיל לתכנן כיצד יברח מהמקום וישחרר את שאר הקופים.
הוא חוטף את האולר של חברו של דודג', ומשתמש בו כדי לפתוח את מנעול התא שלו.
כך הוא גם כורת ברית עם זכר גורילה מאיים, שעוזר לו להפוך למנהיג שאר הקופים.
בינתיים, רודמן מצליח לשכנע את ג'ייקובס לאפשר לו להתחיל את הניסויים מחדש, על שימפנזות חדשות.
התרופה הופכת את השימפנזות לחכמות יותר, בדומה לסיזר.
המדענים מתחילים בתהליך הייצור של התרופה, אך אינם יודעים כי היא מסוכנת מאוד לבני אדם.
ג'ייקובס איננו מקשיב לאזהרותיו של רודמן לבל ישתמשו בחופזה בתרופה, ולכן רודמן מתפטר.
סיזר מבין כי על אף שהקופים במתקן רואים בו מנהיג, הם עדיין לא ברמת החוכמה שלו.
לכן הוא מתגנב לביתו של רודמן, גונב מספר מבחנות של התרופה ומשתמש בה על הקופים שבמתקן, ההופכים לחכמים הרבה יותר ולכן בעלי יכולת לשתף פעולה ולציית לסיזר.
סיזר מחליט כי הגיעה העת למרד ולבריחה מהמתקן ועובר שלב נוסף בהתפתחותו, כשהוא מצליח לצעוק "לא!" תוך כדי מאבק עם דודג'.
במהלך הבריחה מתחשמל דודג' למוות.
לאחר שהקופים בורחים, הם משחררים גם את הקופים בגן החיות המקומי ובמתקן הניסוי של התרופה.
המשטרה מנסה למנוע מהקופים את הבריחה ליערות שמעבר לגשר שער הזהב, ומתפתח קרב בין הקופים ובני האדם, בסופו מצליחים הקופים לפרוץ את המחסום ולברוח ליערות.
ג'ייקובס, המפקד על מסוק המנסה להרוג במקלעים את הקופים הבורחים, נהרג בהתרסקות המסוק לצד הגורילה.
לאחר הניצחון בגשר, מגיעים הקופים ליער.
רודמן מגיע גם הוא לדבר עם סיזר ומבקש ממנו לחזור הביתה.
סיזר מחבק את רודמן, ולוחש באוזנו "סיזר כבר בבית".
השניים נפרדים, והמרד של הקופים ממשיך, כאשר הוא מתפשט לכל העולם, במקביל להתפשטות המחלה, שעתידה לחסל את מרבית האנושות ולהביא לשלטון הקופים בכדור הארץ.
ג'יימס פרנקו - בתפקיד ויל רודמן, מדען שמנסה למצוא תרופה למחלת האלצהיימר.
פרידה פינטו - בתפקיד קרולין ארהא, פרימטולוגית שמנהלת מערכת יחסים עם ויל ועם הקוף שאותו הוא מגדל, סיזר.
ג'ון ליתגו - בתפקיד צ'ארלס רודמן, אביו של ויל החולה באלצהיימר ומורה למוזיקה לשעבר שמתיידד עם סיזר.
בריאן קוקס - בתפקיד ג'ון לנדון, מנהל מקלט הפרימטים בסן ברונו בו נמצא סיזר.
טום פלטון - בתפקיד דודג' לנדון, בנו של ג'ון ומטפל בעלי חיים במקלט שנהנה לטפל בקופים באכזריות.
דייוויד אוילאו - בתפקיד סטיבן ג'ייקובס, הבוס החמדן של ויל, הנבל הראשי של הסרט.
אנדי סירקיס - בתפקיד סיזר, שימפנזה מעורב שהאינטליגנציה נהפכת גבוהה יותר כתוצאה מהנסיוב 1-12 שגודל בידי ויל במשך 8 שנים ומוביל את מרד הקופים נגד המין האנושי.
קארין קונובאל - בתפקיד מוריס, אורנג אוטן ממין זכר שגויס מהקרקס שלו להשתתף בניסוי של הנסיוב 1-12 ויודע שפת סימנים שנהפך לחבר הקרוב ביותר של סיזר.
טרי נוטראיי - בתפקיד רוקט, השימפנזה הדומיננטית עד שסיזר מערער אותו.
ריצ'רד רידינגס - בתפקיד באק, גורילה ממערב הולנד שנהפך לחברו הטוב ביותר של סיזר.
הקריב את עצמו על מנת שהקופים ימלטו מהמסוק שמנע מהם להגיע ליערות.
דווין דלטון - בתפקיד קורנליה, שימפנזה ממין נקבה שנמצאת כלואה במקלט הקופים.
ג'יי קפוטו - בתפקיד אלפא, שימפנזה דומיננטי ממין זכר, אביו של סיזר.
כריסטופר גורדון - בתפקיד קובה, שימפנזה ננסי מצולק ממין זכר שהרוויח את זמנו במעבדות בני האדם ונוטר טינה נגד בני האנוש.
הרג את ג'ייקובס בכך דחף את המסוק השבור שהיה בו מהגשר.
מתחילת הפקתו של הסרט, החליטו המפיקים כי הם אינם רוצים לצלם אנשים, בחליפות ובאיפור, שישחקו את הקופים.
כמו שעשו בסרטי כוכב הקופים המוקדמים.
לאחר ששקלו שימוש בקופים אמיתיים ופסלו זאת, החליטו להשתמש, באנימציה דיגיטלית מיוחדת כדי לתאר את הקופים.
לכל קוף שורטט מודל מפורט, עם שלד, שריר, ורקמה מיוחדת משלו.
בזכות התקדמות טכנולוגיית הצילום, הצליחו לחפות על חסרון הדמות בסצנות שצולמו עם הקופים.
הסרט, שהופק בתקציב של כ-100 מיליון דולר, נחל הצלחה משמעותית ומפתיעה, ועורר מחדש את העניין סביב סדרת "כוכב הקופים".
הכנסות הסרט עמדו על 500 מיליון דולר שהציבו אותו כהפתעה מבין סרטי קיץ 2011 ובעקבות כך החל להתעורר עניין בסרט המשך.
את המוזיקה לסרט הלחין וכתב פטריק דויל.
סרט ההמשך - כוכב הקופים: השחר
חברת ההפקות "פוקס המאה ה-20" הודיעה בתחילת חודש מאי 2012 על הפקת סרט המשך.
תאריך יציאתו המעודכן הוא 18 ביולי 2014, והסרט נקרא "כוכב הקופים: השחר" .
במאי הסרט הוא מאט רייבס ולתפקידים השונים לוהקו השחקנים גארי אולדמן (בתור מנהיג בני האדם), ג'ייסון קלארק, קודי סמית מקפי וטרי נוטרי.
באחד-עשר ביולי 2014 יצא הסרט בארצות הברית, מאוחר יותר באותו חודש יצא אף בישראל.
הסרט זכה לביקורות חיוביות ולהצלחה בבתי הקולנוע.
בזמן הפקתו פורסם כי בשלהי 2016 ייצא סרט שלישי בסדרה זאת, בבימויו של מאט ריבס.
כוכב דמוי שמש (מאנגלית: solar analog, נקרא גם אנלוג שמשי) הוא כוכב הדומה בתכונותיו לשמש.
תכונות הנמדדות לקביעת הידמותו של כוכב לשמש הן מסה, סיווג ספקטרלי, מתכתיות, טמפרטורה, סוג המערכת של הכוכב, כוכבי לכת המקיפים אותו והשתייכותו לסדרה הראשית.
מציאת כוכב הדומה לשמש הוא מרכיב חשוב במציאת כוכב לכת דמוי ארץ, כלומר כוכב לכת הדומה בתנאי סביבתו לכדור הארץ.
ניתן לסווג את הכוכבים הדומים ביותר לשמש לפי מאפייניהם שנמדדים בתצפיות.
ישנן שלוש קבוצות של כוכבים הדומים לשמש: כוכבים מסוג שמש, כוכבים דמויי שמש ותאומי שמש, כאשר הראשונה היא הכללית ביותר והאחרונה היא המחמירה ביותר.
בקטגוריה זו נכללים כוכבים העונים על הדרישות הבאות:
הם נמצאים בטווח בשיטה הפוטומטרית , הקרויה גם אינדקס צבע.
בשיטה זו נמדדת הבהירות של כוכב עם פילטר הרגיש לתחום של האור הנראה ומסומנת באות , והבהירות שלו עם פילטר הרגיש לאור כחול שמסומנת באות .
הפרש הבהירויות נותן ערך מספרי שמשמעותו הוא הצבע של הכוכב, וכך ניתן לו הסיווג הספקטרלי שלו.
כוכב בעל צבע לבן ייתן את הערך 0, כוכב בעל צבע אדום יותר ייתן ערך חיובי וכוכב בעל צבע כחול יותר ייתן ערך שלילי.
בצד שמאל מצויה טבלה לסיכום, כאשר הטווח המתאים לכוכב מסוג שמש מודגש בצבע ירוק.
קטגוריה זו מהווה קבוצה מצומצמת יותר מבין הכוכבים מסוג שמש, והדרישות שלה הן:
טמפרטורה בטווח של מטמפרטורת השמש ().
מתכתיות בטווח מזו של השמש ().
מתכתיות היא מדד לכמות היסודות הכבדים יותר ממימן והליום בכוכב.
כאשר לכוכב מתכתיות גבוהה יותר, כלומר הוא מכיל כמות גדולה של יסודות כבדים, ניתן לשער שגילו צעיר יותר מכוכב בעל מתכתיות נמוכה.
החשיבות בפרמטר זה היא מציאת כוכב שגילו דומה לגיל השמש.
גיל הכוכב הוא בסדר גודל של הסדרה הראשית.
גיל כוכב נמדד החל מהרגע בו הוא מתחיל להתיך מימן להליום ונכנס לסדרה הראשית, וכאשר לא נותר בו מימן הוא יוצא מן הסדרה הראשית.
על מנת שכוכב ייחשב כדמוי שמש עליו להתיך בליבתו מימן.
הכוכב הוא כוכב בודד, כלומר הוא לא חלק ממערכת מרובת כוכבים.
זוהי הקטגוריה המצומצמת ביותר מבין השלוש, והיא כוללת כוכבים כמעט זהים לשמש.
טמפרטורה בטווח מטמפרטורת השמש ().
גיל הכוכב בטווח מגיל השמש ().
סיווג על פי התאמה להתיישבות
ניתן לסווג את הכוכבים לקבוצה של מערכות שמתאימות להתיישבות אנושית או של חיים מורכבים מסוג אחר, תוך כדי התייחסות למאפיינים של המערכת כולה ולא במאפייני הכוכב בלבד.
מערכת כזו תצטרך לענות על הדרישות הבאות:
גיל הכוכב וגיל כוכב הלכת לפחות 3 מיליארד שנה.
הסיבה לכך היא שהתפתחות חיים מורכבים על פני כוכב לכת דורשת מיליארדי שנים.
הכוכב שייך לסדרה הראשית, כלומר הוא מתיך מימן להליום.
בנוסף, הכוכב עדיין שייך לסדרה הראשית לאחר 3 מיליארד שנה מהגעתו לסדרה הראשית.
במילים אחרות, אם כוכב מתיך את כל המימן שלו בפרק זמן של פחות מ-3 מיליארד שנים אפשר לסנן אותו מן הרשימה.
לכוכב יש אזור ישיב קבוע ויציב שאינו משתנה בתכיפות.
במערכת מרובת כוכבים לא סביר שכוכב לכת ארצי יהיה בעל מסלול יציב בתחום האזור הישיב, אלא הוא יקבל קרינה ברמה משתנה ולא יציבה מן הכוכב ומסלולו עלול להיות מוסט בשל שינויים בכבידה שפועלת עליו.
לכוכב מאפיינים המתאימים להיווצרות כוכבי לכת, וכוכבי לכת ארציים בפרט.
צריך לפחות 0.4 מן המתכתיות של השמש כדי ליצור כוכב לכת ארצי.
כוכב האדם היא סדרת-טבע תיעודית שהופקה על ידי ה-BBC בשיתוף עם ערוץ דיסקברי.
הסדרה בת 8 פרקים, והיא מתארת את המין האנושי ואת הקשר שלו עם עולם הטבע, על ידי הצגת דרכים מדהימות שבני האדם הסתגלו לחיים בכל סביבת מחיה אחרת על פני כדור הארץ.
בגרסה האנגלית, הסדרה מדובבת על ידי ג'ון הרט.
ובגרסה העברית היא מדובבת על ידי קובי מידן.
הסדרה הוכרזה כבר בשנת 2007, והיא נעשתה במשך שלוש שנים ב-40 מדינות, על 70 סיפורי הישרדות מהמקומות הנידחים ביותר על פני כדור הארץ.
כל פרק בסדרה מתמקד בבית-גידול שונה שהאדם התיישב בו, כולל המדבריות, יערות הגשם, האזור הארקטי, ערבות העשב, הנהרות, ההרים, האוקיינוסים והנוף העירוני.
במקור, התוכנית שודרה בבריטניה במהלך שנת 2011. בישראל היא שודרה במהלך שנת 2012 ובשידור חוזר במהלך אוגוסט 2013 בערוץ הראשון.
פרק 1: אוקיינוסים - לתוך הכחול העמוק
שודר לראשונה ב-13 בינואר 2011, הנושאים הכוללים:
איסוף זיפרגל הברווז בצפון ספרד
ציד לווייתן ראשתן גדול-ראש בארכיפלג האינדונזי
דייגים משתפים פעולה עם דולפינים בברזיל
קריאת כרישים בפפואה גינאה החדשה
בני עם בג'או המקומיים החיים בים האלמוגים הקרוב לבורנאו
מאחורי המצלמה: צלילת מדחס אוויר בפיליפינים.
פרק 2: מדבריות - החיים בכבשן
שודר לראשונה ב-20 בינואר 2011, הנושאים הכוללים:
מאבק בסופת חול ורעיית בקר ליד עדר פילים במאלי
דיג בימת אנטוגו לאחר שהתדלדל על ידי מימיה המתאדים
נשות שבט טובו חוצות את מדבר סהרה עם שיירת גמלים בניז'ר
ריקוד טקס הפריון של בני שבט וודאבי בניז'ר
מאחורי המצלמה: נשות שבט טובו חוצות את מדבר סהרה עם שיירת גמלים בניז'ר.
פרק 3: האזור הארקטי - חיים בהקפאה עמוקה
שודר לראשונה ב-27 בינואר 2011, הנושאים הכוללים:
ציד כרישי ישנונן גרינלנדי בגרינלנד
תפיסת אלקות בגרינלנד; הכנת "קיוויאק"
הורדת דובי קוטב בצ'רצ'יל, מניטובה
מאחורי המצלמה: ציד לווייתני חדשן בגרילנד.
פרק 4: יערות הגשם - אנשי העצים
שודר לראשונה ב-3 בפברואר 2011, הנושאים הכוללים:
ציד קופים עם בני שבט מאטי בברזיל
הנקת הקופים של בני אווה גוואג'ה במזרח אגן האמזונאס
ציד ציפורי גן עדן כדי לשמש בנוצותיהן עבור תחפושות אירוע ה"סינג סינג" בפפואה גינאה החדשה
איסוף דבש עם בני שבט ביאקה ביער אגן הקונגו
הובלת עצים באמצעות פילים הודיים באסאם, הודו
בניית בית על עץ בגובה 35 מטרים עם בני שבט קורוואי בפפואה המערבית, אינדונזיה
מאחורי המצלמה: בניית בית-עץ שגובהו 35 מטרים עם בני שבט קורווואי בפפואה המערבית.
פרק 5: הרים - החיים באוויר דליל
שודר לראשונה ב-10 בפברואר 2011, הנושאים הכוללים:
ציד עם עיטים זהובים בהרי אלטאי במונגוליה
היאבקות בבבונים זנובים בהרי סימן באתיופיה
חציבת גופרית בתוך מכתש איג'ן היוצר את האי האינדונזי, ג'אווה
לכידת עטלפים ענקיים ברמות גינאה החדשה
שליטה במפולת שלגים בהרי האלפים השווייצריים
ניתוח מחלת הקטרקט בהרי ההימלאיה, נפאל
מאחורי המצלמה: ציד עם עיטים זהובים בהרי אלטאי שבמונגוליה.
פרק 6: ערבות העשב - שורשי השליטה
שודר לראשונה ב-17 בפברואר 2011, הנושאים הכוללים:
בני שבט דורובו גונבים מזון מלהקת אריות בקניה
בושמנים אורבים לאנטילופות מסוג קודו במדבר קלהארי
לכידת נחשי מים בשדות המרעה המוצפות של קמבודיה
ילדי שבט מסאי משתפים פעולה עם אוביל הדבש כדי למצוא דבש
נחיל רוחש של שתאים (ציפורי ארבה) תוקף גידולי אורז בטנזניה
קרבות "הדונגה" של בני שבט סורי באתיופיה
רעיית בקר על ידי מסוקים בערבות אוסטרליה
מאחורי המצלמה: גנבת מזון מלהקת אריות בקניה.
פרק 7: נהרות - ידידים ואויבים
שודר לראשונה ב-24 בפברואר 2011, הנושאים הכוללים:
חציית מפל המים של נהר המקונג בעת עונת המונסונים
מסע חורפי לבית ספר דרך נהר הזנסקאר הקפוא
שבירת קרח עם דינמיט על נהר הרידו באוטווה
העברת בית מגדת נהר קורס בבנגלדש
הכנות לקראת השיטפון השנתי של הריו נגרו בברזיל
דיג על קצות מפלי ויקטוריה
בני שבט סמברורו עוקבים אחר פילים כדי לאתר מים מתחת לנהר יבש בצפון קניה
ציפוי חומת הבוץ של המסגד בג'נה
מאחורי המצלמה: חציית מפל המים של נהר המקונג בעת עונת המונסונים.
פרק 8: ערים - הישרדות בג'ונגל העירוני
שודר לראשונה ב-3 במרץ 2011, הנושאים הכוללים:
שליטה באיילים קנדיים באסטס פארק, קולורדו
קופי רזוס בשוק השורץ של ג'איפור
חיים עם עטלפים מהסוג אשף באוסטין, טקסס
בניית העיר הירוקה מסדאר באבו דאבי
מאחורי המצלמה: אוסף חוויות צילום מבתי הגידול.
כוכב הקופים: השחר הוא סרט מדע בדיוני ופעולה אמריקאי בלייב אקשן מ-2014. הסרט בוים על ידי מאט ריבס; הופק על ידי פיטר צ'רנין, דילן קלארק, ריק ג'אפה ואמנדה סילבר; והתסריט שלו נכתב על ידי מארק בומבאק, ריק ג'אפה ואמנדה סילבר.
הסרט מבוסס באופן רופף על דמויות מאת ריק ג'אפה ואמנדה סילבר שעובדו על פי רומן צרפתי בשם "כוכב הקופים" מ-1963 שנכתב על ידי פייר בול.
הסרט מהווה המשך לקודם לו, "כוכב הקופים: המרד" מ-2011, ויחד עם קודמו הם מהווים חלק מהאתחול של חברת פוקס המאה ה-20 לסדרת סרטי כוכב הקופים.
הסרט הכניס 73 מיליון דולר בסוף השבוע הראשון להקרנתו בארצות הברית.
הסרט מתרחש כעשור לאחר אירועי הסרט הקודם.
עשר שנים לאחר מגפת שפעת הסימיאן הקטלנית, בני האדם כמעט נכחדו, כאשר רק כ-1 מכל 500 חסינים גנטית.
הציוויליזציה האנושית נהרסה לאחר קריסה חברתית בקרב בני אדם.
הקופים, שכולם הוענקו באינטליגנציה גנטית משופרת על ידי הנגיף, מקימים מושבה באנדרטה הלאומית של מיור וודס ליד סן פרנסיסקו, בראשות סיזר, יחד עם סגניו מוריס, רוקט וקובה.
קבוצת בני אדם, בראשות מלקולם, נכנסת ללא ידיעה לטריטוריה של הקופים בחיפוש אחר סכר הידרואלקטרי שיחזיר את הכוח לקהילה שלהם בסן פרנסיסקו.
קארבר, חבר בקבוצתו של מלקולם, פוצע את אש, בנו הצעיר של רוקט, בעימות בלתי צפוי.
מלקולם מצליח למנוע הסלמה נוספת, וסיזר מצווה על בני האדם לעזוב.
בהנחיית קובה, סיזר מביא את צבאו לקהילה האנושית כהפגנת כוח.
סיזר מודיע שבעוד שהקופים לא רוצים מלחמה, הם יילחמו כדי להגן על עצמם; הוא דורש מבני האדם להישאר בשטחם.
מלקולם משכנע את דרייפוס, מנהיג הקהילה, לתת לו הזדמנות לקחת צוות קטן ליער עם המשימה להתפייס עם הקופים ולגשת לסכר.
בסופו של דבר, סיזר מאפשר להם לעבוד על הגנרטור בתנאי שימסרו את הרובים שלהם.
בזמן העבודה המשותפת, מלקולם, אשתו האחות אלי ובנו אלכסנדר מתחברים עם הקופים.
שביתת הנשק השברירית מתפרקת לזמן קצר כאשר מתגלה שקרבר שמר על אקדח חבוי ובכך נשלח משם בכוח, אך האמון מוחזר כאשר אלי מצילה את קורנליה, אשתו החולה של סיזר.
דרייפוס מחמש את הקהילה בתחמושת בנשקייה של פורט פוינט.
קובה, ששונא בני אדם על כך שעינו אותו כנבדק מעבדה, מגלה את הנשקייה ומתעמת עם סיזר, מאשים אותו בכך שאכפת לו יותר מבני אדם מאשר לקופים.
סיזר מכה את קובה בתגובה אך נמנע מלהרוג אותו.
קובה הורג שני שומרים בנשקייה כדי לגנוב אקדח וחוזר הביתה.
הוא הורג את קארבר בסתר לאחר שבני האדם מצליחים לתקן את הגנרטור.
קובה משתמש בחגיגה שלהם כדי להצית בחשאי את מושבת הקופים.
מבלי שנראה על ידי האחרים, הוא יורה ולכאורה הורג את סיזר, שנפל לתוך הסבך.
קובה משתמש במותם לכאורה של סיזר והאש כדי להצדיק מלחמה עם בני האדם.
הוא לוקח פיקוד,ומוביל את צבא הקופים לסן פרנסיסקו, שם הם שודדים את הנשקייה ומבצעים מתקפה בקנה מידה מלא על בני האדם.
למרות שספגו אבדות כבדות, הקופים פורצים את הבניין וכולאים את בני האדם.
קובה הורג את אש בגלל שסירב להרוג בני אדם לא חמושים ונועל את כל שאר הקופים הנאמנים לסיזר, כולל רוקט, מוריס ולוקה.
משפחתו של מלקולם מוצאת את סיזר פצוע קשה והם לוקחים אותו לבית בו גדל בסן פרנסיסקו.
לאחר שהתגנב חזרה ליישוב כדי למצוא ציוד רפואי, מלקולם נתקל בבנו הצעיר של קיסר.
כשנודע לו ממלקולם שאביו עדיין בחיים.
הוא מלווה את מלקולם לאביו סיזר.
כאשר נודע לו שקובה הוא זה שירה בסיזר, מתפייס עם אביו.
השלישייה חוזרת לקהילה ומשחררת את בני האדם והקופים הכלואים.
לאחר שליווה את הקופים לתוך המגדל, מלקולם מוצא את דרייפוס, ומגלה שאנשיו יצרו קשר עם בסיס צבאי.
מלקולם מחזיק את דרייפוס ואנשיו באיומי אקדח כדי לתת לקיסר מספיק זמן לקחת את הפיקוד מחדש על ידי עימות עם קובה בראש המגדל.
בניסיון להרוג את כל הקופים, דרייפוס מפוצץ חומרי נפץ כדי לערער את יציבות הבניין, תוך שהוא מתאבד.
סיזר מביס את קובה ומפיל אותו מראש המגדל אל מותו.
מלקולם מזהיר את קיסר מפני הצבא האנושי המתקרב.
מתוך אמונה שבני האדם לעולם לא יסלחו לקופים על התקפתם, סיזר מצווה על מלקולם להתפנות עם משפחתו לביטחון לפני תחילת הלחימה.
לאחר מכן הוא פונה אל הקופים כשהם מתכוננים למלחמה הקרובה.
אנדי סירקיס - סיזר, מנהיג הקופים.
בעלה של קורנליה, אביו של ריבר, אחיו של רוקט ודודו של אש.
יודע לדבר אנגלית, אך בהגייה איטית.
טובי קבל - קובה, היועץ האכזרי של סיזר.
קובה מתגלה בתור קוף אכזרי וחסר רחמים שנטר טינה לבני האנוש עוד בסרט הקודם ורוצה להרוג את כל בני האנוש כולם על מה שעשו לו.
במהלך הסרט קובה מתנקש בחייו של סיזר ושורף את כפר הקופים ומאשים בכך את מלקום וחבורתו ששהו במקום ובכך למעשה מוציא את הקופים למלחמה נגד בני האדם, לאחר מכן רוצח את אש, בנו של רוקט, לאחר שמסרב להרוג בנאדם וכולא את מוריס ואת הקופים הנאמנים לסיזר.
קובה מהווה את הנבל הראשי של הסרט.
טרי נוטרי - רוקט, השני בפיקוד וחברו של סיזר.
קארין קונובאל - מוריס, קוף מסוג אורנגאוטן והשלישי בפיקוד.
חבר לשעבר במועצת הקופים, נחטף על ידי בני האדם.
ג'ודי גריר - קורנליה, רעייתו של סיזר.
ניק ת'ורסטון - ריבר, בנם של סיזר וקורנליה.
אחיין כבוד של רוקט ובן-דודו של אש.
דוק שואו - אש, בנו של רוקט.
ג'ייסון קלארק - מלקולם, מנהיג בני האדם אשר שרדו את נגיף "שפעת הקופים".
מלקולם, יחד עם קבוצת ניצולים קטנה, מנסה ליצור קשר ידידותי עם הקופים.
גארי אולדמן - דרייפוס, מנהיג קבוצת בני אדם אשר שרדו את נגיף "שפעת הקופים".
בניגוד למלקולם, דרייפוס אינו מאמין בדרך של שלום ומעוניין להרוג את הקופים כנקמה על מות משפחתו כתוצאה מהתפתחות נגיף "שפעת הקופים".
דרייפוס הוא אדם כוחני, קשה עורף וקשוח ביותר, ומשמש כנבל המשני של הסרט.
קרי ראסל - אלי, אשתו השנייה של מלקולם ואמו החורגת של אלכסנדר אשר שרדה את נגיף "שפעת הקופים" ואחות.
לשעבר במרכז לבקרת מחלות ומניעתן.
קודי סמית-מקפי - אלכסנדר, בנו של מלקולם מנישואיו הראשונים אשר שרד את נגיף "שפעת הקופים".
קירק אסוודו - קארבר, חבר בקבוצתו של מלקולם ששרד את נגיף "שפעת הקופים".
ג'ון אייז - פוסטר, חבר בקבוצתו של מלקולם.
אנריקה מרסיאנו - קמפ, חבר בקבוצתו של מלקולם.
ג'וקו סימס - ורנר, בעל ברית של דרייפוס.
קווין רנקין - מקווי, בעל ברית של דרייפוס.
קייר או'דונל - פיני, שומר הנשקייה.
לומברדו בויאר - טרי, שומר נוסף של הנשקייה.
מוסטפא האריס - קצין צבאי אשר מגן על מחנה שורדי נגיף "שפעת הקופים".
ג'יימס פרנקו בתפקיד אורח, לאחר שגילם בסרט הקודם את דמותו של ד"ר וויל רודמן, מופיע בווידאו ישן שסיזר רואה.
פסקול הסרט הולחן על ידי מייקל ג'אקינו.
כוכב הקופים: השחר - פסקול הסרט המקורי
לאחר צאת "כוכב הקופים: המרד" ב-2011 הגיב רופרט וויאט, הבמאי שלו, לגבי אפשרות לסרט המשך ואמר כי .
בראיון נוסף, וויאט אמר גם כי ברצונו שסרט ההמשך הצפוי יתקיים כשמונה שנים לאחר הסרט הראשון כאשר ישנו דור חדש לגמרי של קופים.
בהמשך גם התסריטאי והמפיק ריק ג'אפה דיבר על אפשרות לגבי סרט המשיך עתידי ורמז כי , בפעם אחרת רמז ג'אפה כי גרסה של החללית מכוכב 1968 בשם איקרוס צפויה להיות חלק מסרט ההמשך.
בנובמבר 2011 אישר אנדי סירקיס כי הוא חתם חוזה למשחק בסרט ההמשך.
ב-15 במאי 2012 הוכרז כי סקוט ז'ברנס נשכר לשכתב את התסריט לסרט שנכתב על ידי ריק ג'אפה ואמנדה סילבר.
ב-31 במאי 2012 הכריזו פוקס המאה ה-20 כי סרט ההמשך ייקרא "השחר כוכב הקופים" ("Dawn of the Planet of the Apes"; בישראל תורגם השם ל"כוכב הקופים: השחר") וכי הוא יצא לאקרנים ב-23 במאי 2014.
ב-17 בספטמבר 2012 דווח כי וייאט שוקל לפרוש מעבודת בימוי הסרט מכיוון שתאריך היעד שהוכרז לצאת סרט ההמשך, מאי 2014, לא נותן לו מספיק זמן לעשות את הסרט כמו שצריך.
ב-1 באוקטובר 2012 הוכרז כי מאט ריבס יחליף את וייאט בעבודת בימוי הסרט.
ב-18 באוקטובר 2012 נשכר מארק בומבאק, תסריטאי "מת לחיות 4.0", לשכתב בשנית את תסריט הסרט.
ב-20 ביוני 2013 נדחתה יציאת הסרט בארצות הברית ל-18 ביולי 2014, וב-10 בדצמבר 2013 הוקדמה יציאת הסרט בארצות הברית ל-11 ביולי 2014.
צילומי הסרט החלו באפריל 2013, בקמפבל ריבר שבקולומביה הבריטית (קנדה).
צילומים נוספים עשו באי ונקובר, זאת בשל היערות ומגוון הנופים הרחב.
במאי 2013 עברו הצילומים לניו אורלינס שבארצות הברית, וביולי 2013 צולמו כמה סצנות בסיקס פלאגס שבניו אורלינס.
בספטמבר 2015 פורסם כי אל צוות השחקנים הצטרף וודי הארלסון לצד אנדי סירקיס וגבריאל צ'וואריה.
צילומי הסרט החלו באוקטובר 2015.
כוכב הענק הירוק היא קשת סיפור קומיקס בהוצאת מארוול קומיקס, שפורסמה בין אפריל 2006 ליוני 2007 בחוברות הענק הירוק, בכתיבתו של גרג פאק ובאיורו של קרלו פגוליאן.
הסיפור עסק ברצונם של גיבורי יקום מארוול לשלוח את הענק הרחק מכדור הארץ, בהתאקלמותו של הענק בכוכב הלכת שבו נחת, בכיבושו את הכוכב ובשובו חזרה לכדור הארץ כדי לנקום את נקמתו.
בעקבות אירועי "כוכב הענק הירוק" יצא סיפור המשך בשם "מלחמת-עולם הענק הירוק".
בדומה ל"מדריך הרשמי של יקום מארוול", פורסמה חוברת הדרכה בשם "כוכב הענק הירוק: מדריך הגלדיאטורים" בידי גרג פאק ואנתוני פלמיני.
לדבריו של גרג פאק, "הרעיון לשלוח את הענק לכוכב חייזרי שבו לחם במפלצות כגלדיאטור הגיע מהעורך הראשי דאז, ג'ו קסאדה.
אהבתי את הרעיון מהרגע ששמעתי אותו, אז נדהמתי כשהציעו לי את העבודה (לכתיבת הסיפור) ועוד יותר נדהמתי כשהם נתנו לי יד חופשית ליצור עולם שלם".
פאק גם שאב השראה מדפי ההיסטוריה בעבודת מחקר שערך על גלדיאטורים ברומא העתיקה ומסיפורים על דמויות היסטוריות כמו ג'ינגיס חאן ושרי מלחמה, דיקטטורים ומנהיגים פוליטיים בני ימינו.
השראות נוספות כללו את "אמנות המלחמה" של סון דזה ו"כוח המיתולוגיה" של ג'וזף קמפבל.
שורשי הסיפור נעוצים בחוברת הקומיקס "האוונג'רס החדשים: אילומינטי" ממאי 2006, שעזרה לסלול את הדרך לאירועי מלחמת האזרחים של מארוול, וכן בסיפור "שלום בימינו" של חוברות The Incredible Hulk Vol.2 #88-91.
קבוצת אילומינטי מחליטה שמסוכן מדי להשאיר את הענק הירוק על כדור הארץ, מאחר שזרע הרס וחורבן בלאס וגאס.
ארבעה מחבריה (דוקטור סטריינג', איירון מן, מיסטר פנטסטיק וחזיז שחור) הצביעו לטובת ההצעה, כאשר היחידים אשר התנגדו לה היו פרופסור אקסבייר, שלמעשה לא נכח בישיבת הקבוצה, ונאמור, שטען שאין להם כל זכות לגרש בן ברית שלהם והאשים אותם על שלא עזרו לרפא את ד"ר ברוס באנר ממצבו ההרסני.
הקבוצה מערימה על הענק וגורמת לו להשמיד לוויין עריק שחג במסלולו של כדור הארץ, ואז משתמשים במעבורת חלל כדי להטיס אותו אל מעבר למערכת השמש.
כוונתה של הקבוצה הייתה להנחית את המעבורת על כוכב לכת שליו ושקט, אך המעבורת בטעות עוברת דרך חור תולעת.
בעוד הענק מקשיב להקלטה של קבוצת האילומינטי, שמסבירה את החלטתם של חברי הקבוצה, המעבורת שלו מתרסקת על פני הכוכב סאקאר.
מותקן עליו דיסק שמאלץ אותו לציית לשוביו, והוא נלקח לעבדות.
הוא נאלץ ללחום בקרבות גלדיאטורים לנגד עיניו של קיסר הכוכב, המלך האדום.
הענק כורת ברית עם קבוצת וורבאונד, שכוללת גלדיאטורים שבויים כמוהו, כמו מיק, ברוד, אלוי קאיפי, לאבין סקי, הרואים וקורג.
הענק הופך לגיבור פופולרי בשל מעשיו בזירה, וקבוצת מורדים מנסה לגייס אותו למטרתה.
הענק מסרב להצעה, אך אלוי מצטרפת אל המורדים.
במהלך קרב הגלדיאטורים הבא שלהם, לאבין סקי נהרג.
כשיתר חברי הקבוצה עומדים להרוויח את החופש שלהם, סגניתו של המלך האדום, קאירה, מארגנת קרב בינם לבין הגולש הכסוף, שנשלט גם הוא על ידי דיסק ציות.
במהלך הקרב, הענק שובר את הדיסק של הגולש הכסוף ומשחרר אותו, וזה האחרון משמיד את הדיסקים של יתר חברי הקבוצה.
לפני שהוא עומד לעזוב את כוכב הלכת, הגולש הכסוף מציע לענק להחזירו לכדור הארץ, אך הענק בוחר להישאר מאחור.
הענק וקבוצת וורבאונד שלו נמצאים במנוסה מהמלך האדום, והם נרדפים בידי קאירה.
בעוד הם עושים את דרכם דרך כפרים, הענק פוגש בכת אשר מאמינה שהוא המושיע, ששמו נחזה כ"בן סאקאר", אך הענק לא מקבל על עצמו את התואר החדש.
קאירה מתעמתת עם הענק, אך הקרב ביניהם מופסק על ידי פלישתם של "קוצים" אשר גורמים למוטציות מפלצתיות ולמוות בכל מי שהם נוגעים.
קאירה קוראת לעזרתו של המלך האדום, אך מגלה שהוא הורה על פריסתם של הקוצים.
קאירה חרדה לגלות את מעשיו של המלך שלה, ומצטרפת למטרתו של הענק.
הענק מנהיג כוח פשיטה על עיר הבירה של המלך האדום, מה שמוביל לדו-קרב בין השניים.
המלך האדום מובס, והענק מוכתר בתור המלך החדש.
הוא לוקח את קאירה כאשתו, והשניים מצליחים להנחיל שלום בקרב הסיעות שהתפתחו בזמן שלטונו של המלך האדום.
קאירה נכנסת להריון עם ילדו של הענק.
בינתיים, המעבורת אשר הביאה את הענק לכוכב הופכת לאנדרטת זיכרון.
כחלק מהליך ההשמדה העצמית של המעבורת, מנוע עיוות האנטי חומר מתפוצץ בפיצוץ מאסיבי.
העיר כולה מושמדת, וקאירה מתה.
הענק זועם ומאשים את האילומינטי שבנו את המעבורת ולמעשה גרמו לנזק בכוכב.
הוא וקבוצת וורבאונד שלו עוזבים את כוכב סאקאר ועושים את דרכם לעבר כדור הארץ.
חתיכות ירוקות, מלחמתו של באנר, הטיטאן האחרון
כוכב הצפון היא סדרת נעורים ישראלית ששודרה בערוץ דיסני ישראל למנוי Yes.
העונה הראשונה עלתה ב-30 בנובמבר 2014 והעונה השנייה עלתה ב-6 במרץ 2016. הסדרה מספרת את סיפורה של מאיה, נערה תל אביבית העוברת מהעיר הגדולה לצפון כדי לעזור לאביה בניהול המלון ששייך למשפחתה של אימה המנוחה.
ב-23 בספטמבר 2016, עלתה בערוץ דיסני הבריטי וב-yesVOD kids, הסדרה "The Lodge" (המלון) המבוססת על "כוכב הצפון".
מאיה, נערה תל אביבית פופולרית (אריאל מורטמן), שגרה יחד עם אביה אהוד (אלון נוימן) בתל אביב, עוברת יחד איתו (בניגוד לרצונה) לצפון כדי לנהל בית מלון קטן, השייך למשפחה של אימה אשר נפטרה ממחלת הסרטן שנתיים לפני התחלת העלילה.
מאיה מתאהבת בשון (גיא קלי), ומסתכסכת עקב זאת עם דניאל (איאן יואל פינקוביץ'), חברתו האהודה והסנובית.
יש פסל יקר הנמצא במלון, אביו של שון, גיל (אמנון וולף), רוצה את הפסל מכיוון שהמפעל שלו נכנס לחובות.
לשם מציאת הפסל הוא שוכר שני אנשים שיתחזו למורי יוגה, כדי שיחפשו בשבילו את הפסל בלי שאף אחד יחשוד.
אך אחד מהשניים רק מתחזה לשותף של הבוס, ולא באמת עוזר לו למצוא את הפסל.
התוכנית מספרת גם על חיי החברה של הנערים הגרים ביישוב ועל הקשרים הנרקמים ביניהם, ואט אט שתי העלילות מתחברות ומתגלה קשר הדוק בין שגרת הנערים לבין הדרמה במפעל והחפירות במלון.
העונה נגמרת כשדניאל בורחת מהבית לאחר שהייתה אמורה לעבור לגור עם אביה.
העונה השנייה נפתחת בחיפושים אחר דניאל שלבסוף נמצאת על ידי עומר (יוני גרין), ילד חדש המגיע ליישוב.
גם ילדה חדשה ומסתורית בשם רוני/ עלמה (עמית מושקוביץ) מגיעה אל היישוב.
מאיה ואהוד מגלים שבבית החולים שבו אימה של מאיה מתה נשארו חפצים שלה.
רוני מתחילה לעבוד ב"כוכב הצפון", לאחר שהיא מתחמקת מדברים שיגרמו לזה שתמונתה תעלה לאינטרנט, מתברר שהיא פרצה לבית של שר בממשלה (השר לפיתוח אזורי).
ראש המועצה החדש של היישוב הוא רם (אבא של עומר), והוא מחליט לסגור את ההאנגאאוט.
כדי להשיג את ההנגאאאוט בחזרה, החבורה מחליטים להקים פסטיבל נוער צפון.
מאיה גילתה לגבי מצבה של רוני והחליטה לעזור לה.
באותו זמן נועה הייתה מאושרת בעקבות הפרסום לו זכתה בזכות הסדרה "רחוק", והצטרפה לתוכנית "הכל בצחוק".
לבקשת דריה (אחותה של דניאל), עומר מצא הוכחה שבן הוא האחראי לפרסום הסרטון, לאחר הגילוי, דניאל כעסה על בן והיא ועומר חזרו.
החבורה מצאו הרבה להקות שיופיעו בפסטיבל, והגיעה מסיבת העיתונאים עם השר לפיתוח אזורי.
כשהשר שהה במלון הוא זיהה את רוני (עלמה).
אמיר מהמשטרה אמר לעלמה ולאמא שלה שעליהן לעזוב את היישוב.
רוני ומאיה שהמשיכו לחפש ראיות נגד השר מוצאות את ההוכחות שהן היו זקוקות להן.
עכברי הכפר (אחת מהלהקות שהיו אמורות להופיע בפסטיבל) לא יכלו להופיע ולכן הם מחפשים זמרת או זמר אחרים ומוצאים את כרמל אזולאי.
מתברר שכרמל היא האקסית של עומר, ודניאל לא מרוצה שכרמל כל הזמן מסתובבת לידו.
מאיה, אמיר, תמרה ורוני מתכננים מארב על השר והם מצליחים לתפוס אותו.
עידו מופיע על הבמה בפסטיבל עם בלו הארט די.
שון ומאיה לא חוזרים להיות חברים ובסוף העונה שון רודף אחר המונית לשדה התעופה שמאיה נמצאת בה, אך לרוע המזל הוא מפספס אותה.
מאיה גנור (אריאל מורטמן): הדמות הראשית, נערה חכמה, יפת תואר, רגישה ואחראית.
בתם של יעל ואהוד, עברה יחד עם אביה מתל אביב על מנת לנהל מלון ביישוב בצפון שהיה שייך למשפחה של אימה שנפטרה ממחלה.
כשהגיעה, התאהבה בשון, ונהפכה להיות חברה טובה של נועה ובן, שהיה בטוח שהיא מאוהבת בו.
בהמשך העונה היא ושון נהפכים לזוג.
הם נפרדים אך חוזרים זה אל זה.
בעונה השנייה היא מוצאת את היומן של אמא שלה, בעקבותיו היא מתחילה חיפושים אחר מעיין שנמצא ליד המלון.
מתחברת לרוני שמגלה לה את הסוד שלה ועוזרת לה לעצור את השר.
עוזרת לשון להגיע לאליפות הארץ בשחייה ובדרך משקרת לאביה.
בסוף העונה מאיה מחליטה לטוס לסבא שלה עד סוף החופש כדי להתרחק משון.
שון (גיא קלי): נער אמיץ ושרירי, שנאלץ לוותר על חלומו להגיע לאליפות הארץ בגלל אביו, שרוצה שהוא יעבוד במפעל המשפחתי.
חבר טוב של עידו ובן.
הוא ודניאל זוג, אך שון נפרד ממנה מכיוון שהלשינה עליו להוריו שהוא שוחה ללא רשותם.
בהמשך העונה הוא מתאהב במאיה והם נהפכים לזוג.
בסוף העונה הראשונה מאיה נפרדת ממנו, אך מאוחר יותר הם חוזרים, לאחר מכן הם נפרדו שוב.
בעונה השנייה הוא נכנס לחובות בגלל מעשיי אביו ומפחד לאבד את ביתו.
לא מוותר על חלומו להגיע לאליפות השחייה, וגורם למאיה לשקר לאביה.
בסוף העונה רודף אחרי מאיה במטרה לחזור אליה אך הוא מפספס אותה.
בן (גל גולדשטיין): נער טיולים, חובב סנפלינג ושייט אבובים, אוהב את הטבע.
חבר טוב של שון ועידו.
הוא ושון שניהם מתאהבים במאיה.
במהלך העונה מתגבר על מאיה ומתחיל להתקרב לדניאל.
בעונה השנייה דניאל גילתה על רגשותיו והם הסכימו לצאת לדייט נסיוני בתנאי שזה יישאר סודי.
הוא רצה לספר לדניאל את האמת על עומר שרוצה לנקום בה, אך הוא ראה אותה ואת עומר מתנשקים.
במסיבה, הראה את הקליפ שעומר הכין וגרם לדניאל לעזוב את המקום בוכה.
דניאל מגלה שהוא הקרין את הסרטון ומנתקת איתו קשר.
ושאר החברים כועסים עליו גם כן, הוא כמובן מתחרט על מעשיו.
בסוף העונה השנייה מתקרב קצת לכרמל, האקסית של עומר ועוזר לה לעשות את הדבר הנכון ולספר את האמת לדניאל ועומר על מעשיה.
דניאל (איאן פינקוביץ'): נערה מפונקת ושחצנית, שמנסה להסתיר את אופייה האמיתי בנחמדות מזויפת, בת זוגו והאקסית המיתולוגית של שון.
מקבלת בעזרת אימה, ראש המועצה, תפקיד ראשי בסדרה שנועה רצתה.
היא ושון נפרדו לאחר שסיפרה להוריו שהוא שוחה ללא ידיעתם.
דניאל מקנאה במאיה על הקשר שלה ושל שון.
בהמשך העונה נקשרת לבן ונהיית ידידה שלו.
בסוף העונה הראשונה הייתה אמורה לעבור לגור עם אבא שלה, אך במקום היא מחליטה לברוח.
בן מספר לה על רגשותיו אליה, והיא מסכימה לצאת איתו לדייט נסיוני, שלא צולח.
דניאל חשבה שעומר הקרין את הסרטון שלה ונפרדה ממנו, אך כשהיא גילתה שזה היה בן הם חזרו להיות ביחד.
נועה (לין אשרוב): נערה יפה, מצחיקה, חברותית, טובת לב, צנועה ונאיבית, שחלומה הגדול הוא להיות שחקנית מצליחה.
חברת ילדות של עידו, שבתחילת העונה הראשונה מתאהב בה אך היא דוחה אותו והוא מתחיל לצאת עם גל.
ורק אז מבינה את ריגשותיה כלפיו.
וכשגל ועידו נפרדים היא מתוודה בפניו, אך הוא לא בעיניין בהתחלה.
בהמשך העונה השנייה עידו אומר לה שהוא אוהב אותה והם הפכו לזוג.
הופכת לחברה קרובה של מאיה כאשר מגיעה למלון.
ונאבקת על התפקיד הראשי בסדרה של יולי, "רחוק", אבל אז מגלה שדניאל לקחה לה אותו בעזרת קשרים והן רבות, מאוחר יותר הן משלימות, ונועה מקבלת את התפקיד.
בסוף הסדרה היא מפספסת את ההזדמנות להופיע בעונה השנייה של "רחוק" בגלל עידו, אבל מתקבלת לסדרה שמאלצת אותה לעזוב לחצי שנה את כוכב הצפון.
עידו כמובן מעודד אותה ושמח בשבילה.
בפרק האחרון של הסדרה רואים אותם ביחד חוגגים בפסטיבל.
עידו (יובל שבח): נער מצחיק, שאפתן וג'ינג'י.
חלומו הגדול להיות D.J מצליח.
בתחילת העונה הוא מודה על אהבתו כלפיה אך היא דוחה אותו בטענה.
בהמשך העונה הוא וגל נהפכים לזוג, ובמשך רוב העונה הראשונה גל היא "מנהלת ההופעות שלו".
עידו מצליח בתחום ומקבל עבודה במועדון מצליח.
מאוחר יותר הוא וגל נפרדים.
בסוף העונה הראשונה נועה רוצה לצאת איתו אך הוא מסרב.
לבסוף, הוא אמר לנועה שהוא אוהב אותה, והם הופכים לזוג.
הוא הקים עם עומר את פסטיבל נוער צפון ובגלל שפישל במסיבת עיתונאים פוטר מתפקידו.
בסוף העונה השנייה בסוף נכנס להופעה בפסטיבל כדיג'יי.
ובפרק האחרון רואים אותו ואת נועה חוגגים כשהוא עולה לבמה.
גל (הילה לוזיה) (עונה 1): נערה היפראקטיבית, שתמיד נלחמת להשיג את רצונותיה.
אופה מחוננת, אוהבת לבשל ולהיות במטבח.
הם נהפכים לזוג ובמשך רוב העונה היא "מנהלת ההופעות שלו".
נועה אמורה להשתתף בתוכנית אפייה וגל מאמנת אותה, לאחר מכן גל ונועה מבינות שגל היא זו שאמורה להשתתף בסדרה ונועה מוותרת על התפקיד עבורה.
היא ועידו נפרדים מכיוון שהיא הייתה אובססיבית לקשר של עידו ושל נועה.
ליאור (יובל אסף) (עונה 1): נערה נחמדה אך פחדנית, ובעיקר ה"שפוטה" של דניאל.
ליאור ודניאל מסתכסכות, ולאחר מכן חוזרות להיות חברות, וליאור נהפכת להיות החברה היחידה שלה.
יוצאת עם בחור אלמוני בשם נדב שלא מופיע בסדרה.
דריה (לי לוטן): אחותה של דניאל שגרה בניו יורק כרקדנית.
הגיעה לבקר את דניאל בעונה הראשונה והשנייה.
עלמה ירון/ רוני גל (עמית מושקוביץ) (עונה 2): נערה צעירה.
היא נתפסה פורצת לבית של שר בממשלה (השר לפיתוח אזורי) והיא ואימה חייבות לעזוב למושב בצפון, אימה מורה עליה להישאר בבית ולא לצאת החוצה, אך היא לא מקשיבה לה, והולכת לחפש עבודה בכוכב הצפון.
היא מתיידדת במהירות עם מאיה שמיידדת אותה עם נועה.
השר לפיתוח אזורי תופס אותה בכוכב הצפון אך מאיה מצליחה להגן עליה ולשכנע את השר שהוא טעה בזיהוי, מאיה יודעת על סודה.
בסופו של דבר נחשפת ונעצרת, ולאחר שמשתחררת היא ומאיה מצליחות לחשוף את השר.
עומר דיין (יוני גרין) (עונה 2): עזב את היישוב לשלוש שנים וחזר.
אביו הוא ראש המועצה המחליף את איריס.
מצא את דניאל ביער והתאהב בה, אך דניאל לא מעוניינת בו בגלל משהו שקרה כשהיו ילדים.
הוא מתכנן תוכנית להשפיל את דניאל מול כול החברים שלה אבל הוא מחליט לוותר על התוכנית כי הוא ודניאל באמת התקרבו.
במסיבה שלהם בן מראה את הקליפ הנועד להשפיל את דניאל.
דניאל לא דיברה איתו עד שגילתה כי בן הראה את הסרטון והיא ועומר חזרו להיות זוג.
אהוד גנור (אלון נוימן): אביה של מאיה, מכיר את יולי בכוכב הצפון ונהיה בן זוגה, מנהל את כוכב הצפון.
בעונה השנייה הוא ויולי עברו לגור יחד ובסוף הסדרה הציע לה נישואין.
יולי (אפרת בוימולד): מגיעה לכוכב הצפון על מנת לצלם סדרה חדשה כמפיקה, שם מכירה את אהוד והשניים נהיים זוג.
תחילה לא מוצאת חן בעיני מאיה, אך לאט לאט השתיים מתחברות.
בעונה השנייה היא ואהוד עוברים לגור יחד, בסוף הסדרה אהוד הציע לה נישואים.
גדעון קידר (אילן דר) (אורח בעונה 1): סבה של מאיה, וחותנו של אהוד.
הבעלים הקודמים של כוכב הצפון, מוריש את המלון לאהוד ומאיה ויוצא לפנסיה, "לעשות ספארי" באפריקה.
בסוף הסדרה מאיה טסה אליו.
אלה וניל (אבישג רבינר): אימו של שון ואשתו של גיל.
אישה תמימה וטובת לב, שלא מודעת למעשיו המושחתים של בעלה.
רביבית ירון/נעמי גל (אורנה פיטוסי) (עונה 2): אמה של רוני/ עלמה, מגיעה למושב יחד עם בתה.
חובשת פאה כדי שלא יזהו אותה.
גיל וניל (אמנון וולף) (עונה 1, אורח בעונה 2): אביו של שון, רוצה בסגירתו של כוכב הצפון ומשתף פעולה עם איריס.
הודה בהכל ונכנס לכלא בסוף העונה הראשונה.
איריס (רמה מסינגר) (עונה 1): אימה של דניאל, ראש המועצה אשר מועלת בכספי המושב.
משתפת פעולה עם גיל במטרה לסגור את כוכב הצפון, נתפסת וכמעט נכנסת לכלא אך גיל הודה בהכול לפני שנכנסה לכלא והוא נכנס לכלא במקומה.
בני "השר" (מיכה סלקטר) (עונה 2): השר לפיתוח אזורי.
אליו רוני (עלמה) פרצה הביתה.
הוא בטוח שהיא נמצאת במוסד לעבריינים אך הוא מגלה אותה בחנות שהיא עובדת בה במלון.
מעוניין לקנות את המפעל מגיל כדי למצוא יהלומים ולהרוויח המון כסף.
בסוף העונה השנייה נכנס לכלא.
מרום (דני קרפל) (עונה 2): עורך הדין של השר.
משתף פעולה עם השר במציאת היהלומים.
עדן (דין הפנר) (עונה 1)
אגם (אגם בוחבוט) (עונה 1)
אריק (עודד לאופולד): בחור קשוח.
תמרה לניר (קרן ברגר) (עונה 2): מזכירתו של השר, באחד הפרקים מתגלה כי היא עובדת עם המשטרה במטרה להפיל את השר.
אמיר אורן (יחזקאל לזרוב) (עונה 2): שוטר שעוזר לעלמה בחשאי.
בהתחלה כולם חושבים שהוא אבא של עלמה.
יואב (אלי אלטוניו) (עונה 2): סוכן להקת בלו הארט די ובהמשך גם הסוכן של נועה.
דייוויד (עדי אלון) (עונה 2): סולן להקת "בלו הארט די", יואב מייצג אותו ואת הלהקה.
כרמל אזולאי (מאיה שוהם) (עונה 2): זמרת חדשה והאקסית המיתולוגית של עומר.
באה להופיע בפסטיבל על מנת להשיג את עומר בחזרה.
בסוף הסדרה מתקרבת קצת לבן, מתחרטת על מעשיה ומתוודה על האמת מול דניאל.
ובזכותה דניאל ועומר חוזרים להיות זוג
יעל גנור/ קידר (גיליה שטרן) (קול בלבד) (עונה 2): אימה של מאיה, בתו של גדעון ואשתו המנוחה של אהוד שנפטרה מסרטן שנתיים לפני תחילת העלילה, בעונה השנייה מתגלה שאהבתה הראשונה הייתה השר לפיתוח אזורי והיא נתנה לו את שרשרת היהלומים.
כתבה יומן בשביל מאיה שמתגלה בתחילת העונה השנייה.
ערן (נועם סובוביץ) (עונה 2): היריב של שון בשחייה.
רוב הסדרה צולמה באולפני הרצליה.
צילומי החוץ של בית המלון צולמו במלון "חלומות נפתלי" שבמושב שדה אליעזר בגליל העליון.
כוכב הקופים: המלחמה הוא סרט מדע בדיוני אמריקאי בלייב אקשן אשר יצא לאקרנים ב-2017. הסרט מבוים על ידי מאט ריבס; הופק על ידי פיטר צ'רנין, דילן קלארק, ריק ג'אפה ואמנדה סילבר; והתסריט שלו נכתב על ידי מארק בומבאק, ריק ג'אפה ואמנדה סילבר.
הסרט מהווה המשך לקודם לו, "כוכב הקופים: השחר" מ-2014, ויחד עמו ועם הסרט שלפניו ("כוכב הקופים: המרד"), מהווים הסרטים חלק מהאתחול של חברת פוקס המאה ה-20 לסדרת סרטי "כוכב הקופים".
סיזר ושבטי הקופים חיים במעבה היערות בעוד שהקולונל חסר רחמים ושאריות מצבא ארצות הברית שבפיקודו מנסים לצוד אותם.
החיילים שנעזרים בקופים שנאמנים להם סופגים תבוסה וחלקם נשבים.
בעוד סיזר בא לראות את השבויים, מסתבר שהקופים שמסייעים לבני האדם הם אלו שהיו נאמנים לקובה (הקוף שבגד בסיזר בסרט הקודם).
סיזר מחליט לשחרר את החיילים השבויים מתוך תקווה שהקולונל המנהיג אותם יראה בכך מחווה של שלום מצד הקופים.
לאחר מכן במחנה הקופים המוסתר, ריבר, בנו הגדול של סיזר חוזר ממשימת סיור ומספר לסיזר שמצא מפלט עבור הקופים: מקום במדבר שהוא מרוחק מבני האדם ובטוח עבור הקופים.
באותו לילה מתקיפים שוב החיילים את מחנה הקופים והורגים את אשתו של סיזר ואת בנו הגדול, ריבר, שאותו הם מזהים בטעות כסיזר.
בנו הצעיר קורנליוס שורד וסיזר מבקש מקופה נקבה בשם לייק לשמור עליו.
בעקבות התפתחות זו מבין סיזר שאין להם זמן עד המתקפה הבאה ומורה לקופים לצאת באופן מיידי למסע לעבר אותו מפלט שמצא בנו.
במקום להוביל אותם במסע מחליט סיזר לצאת ולנקום את מות אשתו ובנו ובו זמנית לעכב את החיילים ולאפשר לכל שאר הקופים מנוסה בטוחה אל המפלט.
סיזר רצה להישאר לבד במשימתו הזו אך עוד שלושה קופים מתעקשים להישאר איתו ולסייע לו.
קופים אלו הם: רוקט (חברו הטוב של בנו ריבר), מוריס (האורנגאוטן, חברו הטוב של סיזר) וגורילה בשם לוקה.
יחד הם מתחקים אחרי עקבות בני האדם ומגלים מבנה נטוש שבו נוכחות בני אדם.
עם הגעתם לשם הם נתקלים בחייל והורגים אותו.
במהלך סריקת המבנה אחרי עוד חיילים, הם מגלים במבנה ילדה שאינה מסוגלת לדבר.
מוריס שמתחבר איתה לא מוכן להשאיר אותה לבד ומשכנע את סיזר לקחת אותה איתם.
הם ממשיכים במעקב אחרי החיילים ומאתרים חיילים שנורו והושארו מאחור גוססים, הם מנסים לדובב אחד מהם ומגלים שגם הוא, כמו הילדה, אינו יכול לדבר.
הם ממשיכים ומאתרים מחנה חיילים נוסף.
בהתגנבות לתוכו הם מגלים את ווינטר, גורילה לבקן שנעלם מהמחנה של הקופים מספר ימים לפני שיצאו לדרך.
הם מבינים שהוא חבר לבני האדם מתוך פחד ומתוך תקווה שלא יהרגו אותו כתודה על הסיוע שלו.
הוא מספר להם שהחיילים המשיכו עם הגנרל צפונה ושעוד חיילים אמורים להגיע כתגבורת.
סיזר והחבורה ממשיכים ומתצפתים מאנטנה ובעודם למעלה, אדם גונב מהסוסים שלהם משקפת ורובה.
הם רודפים אחריו למבנה נטוש רק כדי לגלות שזה אינו אדם אלא קוף.
הקוף שקורא לעצמו "קוף רע" (Bad Ape) מדבר באופן שוטף אך אינו יודע שפת סימנים.
סיזר והאחרים מבינים שאיננו אחד משלהם.
הוא שונה מהם, חסר שיער ונראה שהוא סובל מהקור.
בשיחה איתו מבין סיזר שהוא קוף מגן חיות שהווירוס שהשמיד את בני האדם יצר אצלו את אותו תהליך שנוצר אצל סיזר ושאר הקופים (עליה באינטליגנציה, הפיכת עיניים לירוקות וכו') הוא מספר להם שידוע לו על בסיס דמוי מכלאה שבו מחזיקים קופים בשבי.
סיזר מקווה למצוא שם את הקולונל ומשכנע את "קוף רע" להוביל את החבורה לשם.
בעודם מתקרבים למקום, מאתרים אותם חיילים הסורקים מסביב ולפני שהקופים מנטרלים אותם הם מספיקים להרוג את הגורילה לוקה.
סיזר לא רוצה להמשיך ולסכן את האחרים, הוא מורה למוריס ורוקט להצטרף אל שאר הקופים במסע למפלט, בעוד הוא יישאר ויתעמת עם הקולונל.
הם נפרדים וסיזר ממשיך ומתקרב לבסיס אך נתפס על ידי החיילים ובעודו מוכנס למתקן כליאה הוא מבין שכל הקופים שברחו למקום המבטחים נלכדו על ידי החיילים ומוחזקים כעובדי כפייה, הבונים חומה להגנה על הבסיס של הקולונל.
הוא מוצא בתוך הכלוב את הקופה לייק ואת בנו הצעיר קורנליוס.
בהמשך, בפגישה עם הקולונל, סיזר מבין שהמגפה שהשמידה את רוב האנושות עברה מוטציה הגורמת לבני האדם הנותרים לאבד את יכולת הדיבור.
הקולונל, שבנו חלה במחלה, החליט על דעת עצמו להרוג את כל הנשאים של המוטציה וכך הפך למנהיג מיליציה אל מול שאר הצבא.